 Dacwadan oo ku salaysan muran dhinaca awooda hogaaminta xisbiga UDUB ah oo u dhaxaysa Daahir Rayaale Kaahin iyo Axmed Yuusuf Yaasiin, ayaa halkaasi waxa lagu soo bandhigay dacwada Axmed Yuusuf Yaasiin ku doodayo, maadaama oo uu isagu dacwadan u gudbiyey maxkamadda sare, waxaana hadalka furay garyaqaanka u doodayey gudoomiye ku xigeenka xisbiga UDUB Garyaqaan: Barkhad Jaamac Aar , kaas oo sheegay in Guddida diiwaangalinta ururada siyaasada iyo ansixinta axsaabta Qaranku ka diiday liiska golaha dhexe ee xisbigaasi oo uu gudoomiye ku xigeenka xisbigaasi u gudbiyey, isla-markaana qaatay liis uu u gudbiyay gudoomiyaha xisbiga Daahir Rayaale Kaahin, isagoo doodiisa ku saleeyey inuu xaq u leeyahay, maadaama oo uu gudomiyaha xisbiga UDUB Daahir Rayaale Kaahin uu dalka muddo ka maqnaa, sidaa darteedna uu isagu hawlihii xisbiga halkaasi ka sii waday. 